Oficialusis leidinys L 236 , 23/09/2003 p. 0344 - 0346



5. KONKURENCIJOS POLITIKA 1. 31968 R 1017: 1968 m. liepos 19 d. Tarybos reglamentas (EEB) Nr. 1017/68 dėl konkurencijos taisyklių taikymo geležinkelių, kelių ir vidaus vandenų transportui (OL L 175, 1968 07 23, p. 1) su pakeitimais, padarytais: - 11972 B: Aktu dėl stojimo sąlygų ir Sutarčių pritaikomųjų pataisų - Danijos Karalystės, Airijos ir Jungtinės Karalystės stojimas (OL L 73, 1972 03 27, p. 14), - 11979 H: Aktu dėl stojimo sąlygų ir Sutarčių pritaikomųjų pataisų - Graikijos Respublikos stojimas (OL L 291, 1979 11 19, p. 17), - 11994 N: Aktu dėl stojimo sąlygų ir Sutarčių pritaikomųjų pataisų - Austrijos Respublikos, Suomijos Respublikos ir Švedijos Karalystės stojimas (OL C 241, 1994 08 29, p. 21). 30 straipsnio 3 dalies antroji pastraipa pakeičiama taip: "Sutarties 81 straipsnio 1 dalyje įtvirtintas draudimas netaikomas susitarimams, sprendimams ir suderintiems veiksmams, kurie galioja Austrijos, Suomijos ir Švedijos įstojimo dieną arba Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo dieną ir kuriems dėl priežasčių, susijusių su stojimu, taikoma 81 straipsnio 1 dalis, jei per šešis mėnesius nuo įstojimo dienos jie pakeičiami taip, kad atitiktų šio reglamento 4 ir 5 straipsniuose išdėstytas sąlygas. Ši pastraipa netaikoma susitarimams, sprendimams ir suderintiems veiksmams, kuriems įstojimo dieną jau taikoma EEE sutarties 53 straipsnio 1 dalis." 2. 31986 R 4056: 1986 m. gruodžio 22 d. Tarybos reglamentas (EEB) Nr. 4056/86, nustatantis išsamias Sutarties 85 ir 86 straipsnių taikymo jūrų transportui taisykles (OL L 378, 1986 12 31, p. 4), su pakeitimais, padarytais: - 11994 N: Aktu dėl stojimo sąlygų ir Sutarčių pritaikomųjų pataisų - Austrijos Respublikos, Suomijos Respublikos ir Švedijos Karalystės stojimas (OL C 241, 1994 08 29, p. 21), 26a straipsnis pakeičiamas taip: "26a straipsnis Sutarties 81 straipsnio 1 dalyje įtvirtintas draudimas netaikomas susitarimams, sprendimams ir suderintiems veiksmams, kurie galioja Austrijos, Suomijos ir Švedijos įstojimo dieną arba Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo dieną ir kuriems dėl priežasčių, susijusių su stojimu, taikoma 81 straipsnio 1 dalis, jei per šešis mėnesius nuo įstojimo dienos jie pakeičiami taip, kad atitiktų šio reglamento 3-6 straipsniuose išdėstytas sąlygas. Tačiau šis straipsnis netaikomas susitarimams, sprendimams ir suderintiems veiksmams, kuriems įstojimo dieną jau taikoma EEE sutarties 53 straipsnio 1 dalis." 3. 31993 R 1617: 1993 m. birželio 25 d. Komisijos reglamentas (EEB) Nr. 1617/93 dėl Sutarties 85 straipsnio 3 dalies taikymo tam tikrų grupių susitarimams ir suderintiems veiksmams, susijusiems su bendru tvarkaraščių planavimu ir derinimu, bendromis operacijomis, konsultacijomis dėl keleivių ir krovinių reguliariojo oro susisiekimo tarifų ir laiko paskirstymo oro uostuose (OL L 155, 1993 06 26, p. 18), su pakeitimais, padarytais: - 11994 N: Aktu dėl stojimo sąlygų ir Sutarčių pritaikomųjų pataisų - Austrijos Respublikos, Suomijos Respublikos ir Švedijos Karalystės stojimas (OL C 241, 1994 08 29, p. 21), - 31996 R 1523: 1996 07 24 Komisijos reglamentu (EB) Nr. 1523/96 (OL L 190, 1996 07 31, p. 11), - 31999 R 1083: 1999 05 26 Komisijos reglamentu (EB) Nr. 1083/1999 (OL L 131, 1999 05 27, p. 27), - 32001 R 1324: 2001 06 29 Komisijos reglamentu (EB) Nr. 1324/2001 (OL L 177, 2001 06 30, p. 56), - 32002 R 1105: 2002 6 25 Komisijos reglamentu (EB) Nr. 1105/2002 (OL L 167, 2002 6 26, p. 6). 6a straipsnis pakeičiamas taip: "6a straipsnis Sutarties 81 straipsnio 1 dalyje įtvirtintas draudimas netaikomas susitarimams, sprendimams ir suderintiems veiksmams, kurie galioja Austrijos, Suomijos ir Švedijos įstojimo dieną arba Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo dieną ir kuriems dėl priežasčių, susijusių su stojimu, taikoma 81 straipsnio 1 dalis, jei per šešis mėnesius nuo įstojimo dienos jie pakeičiami taip, kad atitiktų šiame reglamente išdėstytas sąlygas. Tačiau šis straipsnis netaikomas susitarimams, sprendimams ir suderintiems veiksmams, kuriems įstojimo dieną jau taikoma EEE sutarties 53 straipsnio 1 dalis." 4. 31996 R 0240: 1996 m. sausio 31 d. Komisijos reglamentas (EB) Nr. 240/96 dėl Sutarties 85 straipsnio 3 dalies taikymo tam tikroms technologijų perdavimo susitarimų grupėms (OL L 31, 1996 02 09, p. 2). 11 straipsnis papildomas šia dalimi: "4. Sutarties 81 straipsnio 1 dalyje įtvirtintas draudimas netaikomas susitarimams, kurie galioja Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo dieną ir kuriems dėl priežasčių, susijusių su stojimu, taikoma 81 straipsnio 1 dalis, jei per šešis mėnesius nuo įstojimo dienos jie pakeičiami taip, kad atitiktų šiame reglamente išdėstytas sąlygas." 5. 31998 R 0447: 1998 m. kovo 1 d. Komisijos reglamentas (EB) Nr. 447/98 dėl pranešimų, terminų ir bylų nagrinėjimo, numatytų Tarybos reglamente (EEB) Nr. 4064/89 dėl įmonių koncentracijos kontrolės (OL L 61,1998 03 02, p. 1). a) 2 straipsnio 2 dalyje skaičius "23" pakeičiamas skaičiumi "33". b) 13 straipsnio 4 dalyje skaičius "29" pakeičiamas skaičiumi "39". c) 19 straipsnio 1 dalyje skaičius "29" pakeičiamas skaičiumi "39". d) Priedo E punkto penktoje pastraipoje skaičius "23" pakeičiamas skaičiumi "33". 6. 31999 R 0659: 1999 m. kovo 22 d. Tarybos reglamentas (EB) Nr. 659/1999, nustatantis išsamias EB sutarties 93 straipsnio taikymo taisyklės (OL L 83, 1999 03 27, p. 1). 1 straipsnio b punkto i papunktis pakeičiamas taip: "i) nepažeidžiant Austrijos, Suomijos ir Švedijos stojimo akto 144 ir 172 straipsnių ir Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo akto IV priedo 3 punkto ir minėto priedo priedėlio, pagalba, kuri buvo teikiama iki Sutarties įsigaliojimo atitinkamose valstybėse narėse, t. y. pagalbos schemos ir individuali pagalba, taikyta iki Sutarties įsigaliojimo ir toliau taikoma po Sutarties įsigaliojimo;" . 7. 31999 R 2790: 1999 m. gruodžio 22 d. Komisijos reglamentas (EB) Nr. 2790/99 dėl Sutarties 81 straipsnio 3 dalies taikymo vertikaliųjų susitarimų ir suderintų veiksmų grupėms (OL L 336, 1999 12 29, p. 21). Po 12 straipsnio įterpiamas šis straipsnis: "12a straipsnis Sutarties 81 straipsnio 1 dalyje nurodytas draudimas netaikomas susitarimams, kurie galioja Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo dieną ir kuriems dėl priežasčių, susijusių su stojimu, taikoma 81 straipsnio 1 dalis, jei per šešis mėnesius nuo įstojimo dienos jie pakeičiami taip, kad atitiktų šiame reglamente išdėstytas sąlygas." 8. 32000 R 2658: 2000 m. lapkričio 29 d. Komisijos reglamentas (EB) Nr. 2658/2000 dėl Sutarties 81 straipsnio 3 dalies taikymo specializacijos susitarimų grupėms (OL L 304, 2000 12 05, p. 3). Po 8 straipsnio įterpiamas šis straipsnis: "8a straipsnis Sutarties 81 straipsnio 1 dalyje nurodytas draudimas netaikomas susitarimams, kurie galioja Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo dieną ir kuriems dėl priežasčių, susijusių su stojimu, taikoma 81 straipsnio 1 dalis, jei per šešis mėnesius nuo įstojimo dienos jie pakeičiami taip, kad atitiktų šiame reglamente išdėstytas sąlygas." 9. 32000 R 2659: 2000 m. lapkričio 29 d. Komisijos reglamentas (EB) Nr. 2659/2000 dėl Sutarties 81 straipsnio 3 dalies taikymo mokslinių tyrimų ir technologijų plėtros susitarimų grupėms (OL L 304, 2000 12 05, p. 7). Po 8 straipsnio įterpiamas šis straipsnis: "8a straipsnis Sutarties 81 straipsnio 1 dalyje nurodytas draudimas netaikomas susitarimams, kurie galioja Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo dieną ir kuriems dėl priežasčių, susijusių su stojimu, taikoma 81 straipsnio 1 dalis, jei per šešis mėnesius nuo įstojimo dienos jie pakeičiami taip, kad atitiktų šiame reglamente išdėstytas sąlygas." 10. 32000 R 0823: 2000 m. balandžio 19 d. Komisijos reglamentas (EB) Nr. 823/2000 dėl Sutarties 81 straipsnio 3 dalies taikymo tam tikroms linijinės laivybos bendrovių (konsorciumų) susitarimų, sprendimų ir suderintų veiksmų grupėms (OL L 100, 2000 04 20, p. 24). 13 straipsnis papildomas šia dalimi: "3. Sutarties 81 straipsnio 1 dalyje nurodytas draudimas netaikomas susitarimams, sprendimams ir suderintiems veiksmams, kurie galioja Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo dieną ir kuriems dėl priežasčių, susijusių su stojimu, taikoma 81 straipsnio 1 dalis, jei per šešis mėnesius nuo įstojimo dienos jie pakeičiami taip, kad atitiktų šiame reglamente išdėstytas sąlygas." 11. 32002 R 1400: 2002 m. liepos 31 d. Komisijos reglamentas (EB) Nr. 1400/2002 dėl Sutarties 81 straipsnio 3 dalies taikymo vertikalių susitarimų ir suderintų veiksmų kategorijoms motorinių transporto priemonių sektoriuje (OL L 203, 2002 8 1, p. 30). 10 straipsnyje vienintelė esanti dalis sunumeruojama "1" ir šis straipsnis papildomas šia dalimi: "2. 81 straipsnio 1 dalyje nustatytas draudimas netaikomas susitarimams, kurie galioja Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo dieną ir kuriems dėl priežasčių, susijusių su stojimu, taikoma 81 straipsnio 1 dalis, jei per šešis mėnesius nuo įstojimo dienos jie pakeičiami taip, kad atitiktų šiame reglamente išdėstytas sąlygas." --------------------------------------------------